Volter af Petersén

Volter af Petersén, aiemmin Petersen (23. lokakuuta 1774 Dragsfjärd – 13. joulukuuta 1841 Dragsfjärd) oli suomalainen tehtailija ja vuorineuvos.Otavan Iso tietosanakirja, Otava 1967, osa 6, palsta 1165Yrjö Kotivuori, Ylioppilasmatrikkeli 1640–1852: Volter af Petersen. Verkkojulkaisu 2005. Viitattu 26.8.2021.

Petersénin vanhemmat olivat Taalintehtaan ja Björkbodan patruuna, vuorineuvos Johan Adam Petersen ja Fredrika Wittfooth ja puoliso vuodesta 1799 Charlotta Margareta Helena Hästesko (k. 1850), eversti Johan Henrik Hästeskon tytär.
Petersén oli ylioppilas Turussa 1786 ja Uppsalassa 1791. Hän oli Turun hovioikeuden auskultantti 1793 ja ylimääräinen notaari 1794. Taalintehtaan ja Björkbodan patruuna hänestä tuli isänsä jälkeen 1797. Petersén laajensi molempia omistukseensa tulleita tehtaita. Hänet aateloitiin ja hän sai vuorineuvoksen arvon 1810.

Lähteet

Luokka:Suomalaiset ruukinpatruunat
Luokka:Suomalaiset aateliset
Luokka:Vuorineuvokset
Luokka:Vuonna 1774 syntyneet
Luokka:Vuonna 1841 kuolleet